Id-Deċiżjoni tal-Kummissjoni
tal-5 ta’ Frar 1993
fuq il-kondizzjonijiet tas-saħħa ta’ l-annimali u ċertifikazzjoni tal-veterinarju għall-importazzjoni ta’ annimali tar-razza ta’ l-ekwidi rreġistrati għat-tnissil u produzzjoni
(93/197/KEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jjistabbilixxi l-Komunità Ekonomika Ewropea,
Wara li kkunsidrat id-Direttiva tal-Kunsill 90/426/KEE tas-26 ta’ Ġunju 1990 dwar il-kondizzjoni tas-saħħa ta’ l-annimali li jirregolaw it-tmexxija u l-importazzjoni għall-pajjiżi terzi ta’ l-ekwidi [1], kif l-aħħar emendat mid-Direttiva 92/36/KEE [2], u partikolarment l-Artikolu 15 punt (a) u l-Artikolu 16 tagħha,
Billi permezz tad-Deċiżjoni tal-Kunsill 79/42/KEE [3], kif l-aħħar emendata mid-Deċiżjoni tal-Kunsill 93/100/KEE [4], il-lista tal-pajjiżi terzi mil-liema l-Istati Membri jawtorizzaw l-importazzjonijiet ta’ l-euqidae partikolarment kienu stabbiliti;
Billi huwa wkoll neċessarju biex tiġi kkunsidrata r-reġjonalizzazzjoni ta’ ċerti pajjiżi terzi li jidhru fuq il-lista msemmija fuq, li huwa s-suġġett tad-Deċiżjoni tal-Kummissjoni 92/160/KEE [5], kif emendata mid-Deċiżjoni 92/161/KEE [6];
Billi l-awtoritajiet responsabbli veterinarji impenjaw ruħhom biex jinnotifikaw lill-Kummissjoni u lill-Istati Membri, bit-telegramma, telex jew telefax, fi żmien 24 siegħa mill-konferma ta’ l-okkorrenza ta’ kwalunkwe marda infettiva jew kontaġġjuża fl-ekwidi tal-lista A u B ta’ l-Uffiċċju Internazzjonali tal-mard Epiżootiku jew ta’ l-adozzjoni tat-tilqim kontra kwalunkwe minnhom jew, f’perjodu proprju, ta’ kwalunkwe bidliet fir-regoli ta’ l-importazzjoni nazzjonali li jikkonċernaw ekwidi;
Billi l-kondizzjonijiet biex jiġu akkwistati għall-importazzjonijiet ta’ l-ekwidi għat-tnissil u produzzjoni japplikaw mingħajr preġudizzju għall-ħtiġijiet tad-Direttiva tal-Kunsill 86/469/KEE [7] li l-ebda sustanzi tireostatiċi, estroġeniki, androġeniki jew gestaġeniki ma huma użati għal skopijiet ta’ simna f’ekwidi;
Billi l-Istati Membri jimportaw l-ekwidi skond id-dispożizzjonijiet tad-Direttiva tal-Kunsill 91/496/KEE [8], kif l-aħħar emendata mid-Deċiżjoni 92/438/KEE [9], li tistipula l-prinċipji li jirregolaw l-organizzazzjoni tal-ħarsien veterinarji fuq annimali li jidħlu fil-Komunità minn pajjiżi terzi;
Billi l-eżistenza ta’ sitwazzjonijiet ekwivalenti tas-saħħa bejn ċerti pajjiżi terzi jiġġustifikaw stabbiliment ta’ ċerti żoni ta-saħħa għall-importazzjoni ta’ l-ekwidi;
Billi l-kategoriji differenti ta’ l-ekwidi għandhom il-fatturi tagħhom u l-importazzjonijiet tagħhom huma awtorizzati għal skopijiet differenti; fejn, għalhekk bżonnijiet tas-saħħa speċifiċi jridu jiġu stabbiliti għall-importazzjonijiet ta’ l-ekwidi rreġistrati u l-ekwidi għat-tnissil u l-produzzjoni;
Billi, peress minħabba l-eżistenza ta’ sitwazzjonijiet differenti tas-saħħa, huwa għalhekk neċessarju biex jistabbilixxu ċerti ċertifikazzjonijiet tas-saħħa għall-ekwidi rreġistrati u għall-ekwidi għat-tnissil u produzzjoni;
Billi l-miżuri li tipprovdi għalihom din id-Deċiżjoni huma skond l-opinjoni tal-Kumitat Permanenti Veterinarju,
ADOTTAT DIN ID-DEĊIŻJONI:
Artikolu 1
Mingħajr preġudizzju għad-Deċiżjoni 92/160/KEE, l-Istati Membri għandhom jawtorizzaw importazzjonijiet ta’ ekwidi rreġistrati u ekwidi għat-tnissil u produzzjoni:
- ġejjin minn pajjiżi terzi li jidhru fl-Anness I, u
- jikkonformaw mal-bżonnijiet stipulati fil-kampjun xieraq taċ-ċertifikat tas-saħħa ta’ l-annimali iddikjarat fl-Anness II.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussel, fil-5 ta’ Frar 1993.